## Zakon o rudarstvu

### NN 27/1991 (11.6.1991.), Zakon o rudarstvu

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s člancima
6. i 7. Ustavnog zakona za provedbu Ustava Republike Hrvatske, donosim

## UKAZ

### o proglašenju Zakona o rudarstvu

Proglašavam Zakon o rudarstvu, kojeg je Sabor Republike Hrvatske donio
na sjednicama Vijeća udruženog rada, Vijeća općina i Društveno-političkog
vijeća 31. svibnja 1991. godine.

Klasa: 0l 1-0l /91-01/42

Urbroj : 71-91-1

Zagreb, 3. lipnja 1991.

Predsjednik Republike Hrvatske

**dr. Franjo Tuđman, v. r**

---

## ZAKON

### o rudarstvu

I. OPĆE ODREDBE

Članak 1.

Rudno blago je dobro od interesa za Republiku Hrvatsku, ima njezinu
osobitu zaštitu i iskorištava se pod uvjetima i na način koji su propisani
ovim zakonom.

Rudno blago je u vlasništvu Republike Hrvatske.

Članak 2.

Rudnim blagom, prema ovom zakonu, smatraju se sve organske i neorganske
mineralne sirovine koje se nalaze u čvrstom, tekućem ili plinovitom stanju
u prvobitnom ležištu, u nanosima, jalovištima, talioničkim troskama ili
prirodnim rastopinama (u daljem tekstu: mineralne sirovine).

Članak 3.

Mineralnim sirovinama, prema ovom zakonu, smatraju se:

1. energetske mineralne sirovine - sve vrste fosilnog ugljena, ugljikovodici
u čvrstom, tekućem ili plinovitom stanju, sve vrste bituminoznih i uljnih
stijena, ostali plinovi koji se nalaze u zemlji i radioaktivne mineralne
sirovine;

2. mineralne sirovine iz kojih se mogu proizvoditi metali i njihovi
spojevi;

3. nemetalne mineralne sirovine - grafit, sumpor, magnezit, fluorit,
barit, azbest, tinjac, fosfat, gips, kalcit, kreda, bentonitna glina, kremen,
kremeni pijesak, kaolin, keramička i vatrostalna glina, feldspat, talk,
tuf, sirovine za proizvodnju cementa i vapna, te karbonatne i silikatne
sirovine za industrijsku preradu;

4. arhitektonski građevni kamen;

5. sve vrste soli i solnih voda;

6. mineralne i geotermalne vode iz kojih se mogu pridobivati mineralne
sirovine ili koristiti akumulirana toplina u energetske svrhe. osim mineralnih
i termalnih voda koje se koriste u ljekovite, balneološke i rekreativne
svrhe ili kao vode za piće;

7. tehnički građevni kamen, građevni pijesak i šljunak te opekarska
glina.

Članak 4.

Odredbe ovoga zakona odnose se na istraživanje i eksploataciju mineralnih
sirovina koje se nalaze u zemlji ili na njenoj površini, na riječnom, jezerskom
ili morskom dnu ili ispod njega u unutarnjim morskim vodama ili teritorijalnom
moru u granicama Republike Hrvatske ili u podmorju Jadranskog mora izvan
državnog područja do granica sa susjedima.

Iznimno od odredbe stavka 1. ovoga članka eksploatacija tehničkog građevnog
kamena, građevnog pijeska i šljunka iz mora i s obala mora, iz korita i
s obala vodotoka, jezera, umjetnih objekata za skupljanje voda i sa zemljišta
unutar inundacijskog područja provodi se po propisima o vodama.

Članak 5.

Rudarski radovi su radovi koji se izvode u svrhu istraživanja i eksploatacije
mineralnih sirovina.

Članak 6.

Istraživanjem mineralnih sirovina, prema ovom zakonu, smatraju se radovi
i ispitivanja kojima je svrha utvrditi postojanje, položaj i oblik ležišta
mineralnih sirovina, njihovu kvalitetu i količinu; te uvjete eksploatacije.
.

Ne smatraju se istraživanjem mineralnih sirovina, prema ovom zakonu:
geološka prospekcija terena, geološka, geokemijska, geofizička, pedološka
i geomehanička ispitivanja koja se obavljaju radi pronalaženja minerala
ili izrade kompleksne geološke karte, te ispitivanje tla i istraživanja
u znanstvene svrhe i slićno.

Članak 7.

Eksploatacijom mineralnih sirovina, prema ovom zakonu, smatra se vađenje
iz ležišta i oplemenjivanje mineralnih sirovina.

Eksploatacijom nafte i prirodnog plina, prema ovom zakonu, smatra se
i transport nafte, plina i kondenzata lokalnim i magistralnim naftovodima
i plinovodima, te skladištenje ugljikovodika u geološkim strukturama.

Eksploatacijom arhitektonskog građevnog kamena, prema ovom zakonu, smatra
se vađenje kamena iz ležišta i oblikovanje istog u blokove na kamenolomu.

Oplemenjivanjem mineralnih sirovina, prema ovom zakonu, smatra se odabiranje,
sortiranje, drobljenje, mljevenje i sušenje mineralne tvari, odvajanje
korisnog minerala od prateće jalovine, te odvajanje pojedinih mineralnih
komponenata, kao i odstranjivanje nečistoća i vode iz nafte i prirodnog
plina kad su navedene radnje u tehnološkoj svezi sa istraživanjem i eksploatacijom.

Članak 8.

Rudarskim objektima i postrojenjima, prema ovom zakonu, smatraju se:

1. objekti i postrojenja koji su izravno vezani za radove na istraživanju
i eksploataciji mineralnih sirovina, kad se oni izvode podzemno, uključivši
i izvozna postrojenja iz jame s tornjem, te postrojenja za istraživanje
i eksploataciju nafte i prirodnog plina;

2. objekti i postrojenja koji su izravno vezani za radove na istraživanju
i eksploataciji mineralnih sirovina iz članka 3. točke 1. do 6. ovoga zakona,
kad se oni izvode površinski;

3. objekti i postrojenja koji su izravno vezani za radove na istraživanju
i eksploataciji mineralnih sirovina iz članka 3. točke 7. ovoga zakona,
kad se oni izvode površinski;

4. objekti i postrojenja koji su neizravno vezani za radove na istraživanju
i eksploataciji energetskih mineralnih sirovina - lokalni i magistralni
naftovodi, plinovodi i drugi tehnološki cjevovodi, mjerno-redukcione stanice
kao i objekti i postrojenja za oplemenjivanje mineralnih sirovina;

5. objekti i postrojenja koji su neizravno vezani za radove na istraživanju
i eksploataciji mineralnih sirovina iz članka 3. točke 2. do 7. ovoga zakona.

Članak 9.

Istraživanje ili eksploataciju mineralnih sirovina iz članka 3. ovoga
zakona mogu obavljati poduzeća registrirana za obavljanje te djelatnosti
(u daljem tekstu: rudarsko poduzeće) i gradani koji obavljaju tu gospodarsku
djelatnost osobnim radom (u daljem tekstu: samostalni poduzetnici).

Istraživanje ili eksploataciju mineralnih sirovina iz članka 3. ovoga
zakona mogu obavljati strane fizičke i pravne osobe pod uvjetima propisanim
ovim zakonom na osnovi dozvole Vlade Republike,Hrvatske donesene na način
i po postupku utvrdenim posebnim zakonom.

Samostalni poduzetnici za obavljanje poslova iz stavka 1. ovoga članka
osnivaju radnju po propisima o samostalnom obavljanju gospodarskih djelatnosti
osobnim radom.

Članak l0.

Pravo na istraživanje ili eksploataciju mineralnih sirovina na odredenom
području rudarsko poduzeće i samostalni poduzetnik ostvaruju na osnovi
odobrenja organa uprave nadležnog za poslove rudarstva.

Odobrenja iz stavka 1. ovoga članka ne mogu se bez suglasnosti organa
koji ih je izdao prenositi na drugu fizičku ili pravnu osobu i ne mogu
biti predmetom stečajnog ili likvidacionog postupka.

Članak 11.

Za eksploataciju mineralnih sirovina rudarsko poduzeće i samostalni
poduzetnik plaćaju naknadu.

Naknada za eksploataciju mineralnih sirovina nafte i plina iznosi 2,5%;
a za ostale mineralne sirovine u rasponu do 2,5%, ukupnog prihoda ostvarenog
njihovom prodajom.

Naknada iz stavka 1. ovoga članka prihod je Republike Hrvatske, a ustupa
se u cijelosti općini na području koje se vrši eksploatacija i koristi
se za gospodarski razvoj i zaštitu okoliša.

Visinu naknade, u skladu s odredbom iz stavka 2. ovoga članka, određuje
Vlada Republike Hrvatske posebnom odlukom.

Kontrolu izdvajanja sredstava iz stavka 2. i 4. ovoga članka u rudarskom
poduzeću obavlja Služba društvenog knjigovodstva Hrvatske a općinska uprava
društvenih prihoda kod samostalnog poduzetnika.

Članak 12.

Rudarsko poduzeće i samostalni poduzetnik dužni su racionalno iskorištavati
ležišta mineralnih sirovina.

Ležišta mineralnih sirovina iskorištavaju se racionalno, prema ovom
zakonu, kad se sirovine vade i oplemenjuju uz male gubitke korisne mineralne
sirovine, te ako se pored osnovne mineralne sirovine, kad je to ekonomski
opravdano, vade i oplemenjuju druge mineralne sirovine koje se nalaze u
ležištu.

Članak l3.

Radi obnavljanja i održavanja rezervi mineralnih sirovina rudarsko poduzeće
i samostalni poduzetnik moraju istodobno s eksploatacijom obavljati istraživanje
mineralnih sirovina.

Za istraživanje iz stavka 1. ovoga članka rudarsko poduzeće i samostalni
poduzetnik izdvajaju najmanje 3% ukupnog prihoda ostvarenog prodajom mineralne
sirovine.

Sredstva iz stavka 2. ovoga članka rudarsko poduzeće i samostalni poduzetnik
koriste u skladu sa svojim godišnjim planom istražnih radova.

Kontrolu izdvajanja sredstava iz.stavka 2. ovoga članka u rudarskom
poduzeću obavlja Služba društvenog knjigovodstva Hrvatske a općinska uprava
društvenih prihoda kod samostalnog poduzetnika.

Članak 14.

Ako rudarsko poduzeće i samostalni poduzetnik raspolažu s utvrđenim
rezervama mineralne sirovine A + B kategorije za eksploataciju u narednih
25 godina, nisu dužni izdvajati sredstva za istraživanje prema odredbi
članka 13. stavka 2. ovoga zakona.

rezerve mineralnih sirovina iz stavka 1. ovoga članka utvrđuje i razvrstava
u kategorije komisija iz članka 59. ovoga zakona po posebnom propisu.

Članak 15.

Rudarsko poduzeće i samostalni poduzetnik dužni su nadoknaditi štetu
koju prouzrokuju izvođenjem rudarskih radova, osim ako se dokaže da je
šteta nastala uslijed vanjskog nepredvidivog i neotklonjivog događaja (viša
sila) ili radnjom oštećenika ili treće osobe.

II. ISTRAŽIVANJE MINERALNIH SIROVINA

Članak 16.

Za istraživanje mineralnih sirovina potrebno je odobrenje.

Odobrenje za istraživanje mineralnih sirovina iz članka 3. točke 1.
do 5. ovoga zakona izdaje Ministarstvo energetike i industrije.

Iznimno od odredbe iz stavka 2. ovoga članka odobrenje za istraživanje
mineralne sirovine iz članka 3. točke 4. ovoga zakona samostalnom poduzetniku
izdaje općinski organ uprave nadležan za poslove rudarstva u suglasnosti
s Ministarstvom energetike i industrije.

Odobrenje za istraživanje mineralnih sirovina iz članka 3. točke 6.
ovoga zakona izdaje Ministarstvo energetike i industrije u suglasnosti
s Ministarstvom vodoprivrede.

Odobrenje za istraživanje mineralnih sirovina iz članka 3. točke 7.
ovoga zakona izdaje općinski organ uprave nadležan za poslove rudarstva.

Članak 17.

Ako organ uprave nadležan za poslove rudarstva koji izdaje odobrenje
za istraživanje mineralnih sirovina, na osnovi predloženog najmanjeg opsega
i vrste istražnih radova, utvrdi da su predviđeni istražni radovi takvog
značenja da se oni mogu izvoditi samo na osnovi rudarskog projekta, rješenjem
kojim odobrava istraživanje odredit će da se za izvođenje istražnih radova
izradi odgovarajući projekt odnosno tehnička dokumentacija i podnese na
reviziju prema odredbama ovoga zakona.

Članak 18.

Istraživanje mineralnih sirovina dozvoljeno je samo unutar odobrenog
istražnog prostora.

Podaci o odobrenom istražnom prostoru unose se u katastar istražnih
prostora.

Članak 19.

Nije dozvoljeno istraživanje mineralnih sirovina na prostoru na kojemu
se nalaze gradska naselja, javne prometnice, vodoprivredni objekti i uređaji,
vojni objekti, spomenici kulture; posebno zaštićeni objekti prirode i groblja,
na prostoru iznad iIi ispod elektroenergetskih vodova i postrojenja, te
na prostoru na kojem se nalaze drugi objekti od općeg značenja određeni
posebnim propisima.

Ako su u pitanju mineralne sirovine od većeg interesa, može se istraživati
i na prostorima odnosno područjima iz stavka 1. ovoga članka uz prethodnu
suglasnost i uvjete koje odredi organ uprave u čiji djelokrug spadaju poslovi
koji se odnose na objekte koji se nalaze na tim prostorima odnosno područjima.

Ako dode do spora da li je istraživanje mineralnih sirovina na prostorima
iz stavka 1. ovoga članka od većeg interesa, odluku o tome donosi Vlada
Republike Hrvatske.

Članak 20.

Nije dozvoljeno istraživanje minerslnih sirovina na prostoru ispod zgrada
koje se nalaze izvan gradskih naselja i na prostoru do 4o metara oko tih
zgrada te na prostoru koji obuhvaća dvorište i vrtove izvan gradskih naselja,
bez suglasnosti vlasnika odnosno ovIaštenika zgrade ili zemlj išta.

Ako su u pitanju mineralne sirovine od većeg interesa, Ministarstvo
energetike i industrije može dozvoliti istraživanje mineralnih sirovina
i na prostorima iz stavka 1. ovoga članka, ako je to neophodno potrebno,
bez obzira da li je vlasnik odnosno ovIaštenik zgrade ili zemljišta dao
suglasnost za istraživanje.

Članak 21.

Rudarsko poduzeće i samostalni poduzetnik dužni su prijaviti početak
istražnih radova najkasnije 15 dana prije početka radova Ministarstvu energetike
i industrije - republičkoj rudarskoj inspekciji (u daljem tekstu: republička
rudarska inspekcija) i općinskom organu uprave nadležnom za posIove rudarstva
na čijem će području istraživati mineralne sirovine.

Pri istraživenju nafte i prirodnog plina mora se u roku iz stavka 1.
ovoga članka prijaviti početak i završetak radova na svakoj bušotini.

U roku iz stavka 1. ovoga članka mora se prijaviti početak istražnih
radova i organima i organizacijama za koje je to odredeno u odobrenju za
istraživanje.

Članak 22.

Za mikrolokaciju rudarskog objekta i postrojenja za istraživanje mineralnih
sirovina potrebno je ishoditi odobrenje nadležnog općinskog organa.

Za mikrolokaciju bušotina na morskom dnu i u koritu unutrašnjih plovnih
putova potrebna je suglasnost nadležne lučke kapetanije odnosno kapetanije
pristaništa.

Članak 23.

Prilikom istraživanja, mineralne sirovine mogu se vaditi za potrebe
laboratorijskih ispitivanja, tehnoloških proba i utvrdivanja uvjeta eksploatacije
u količinama koje su navedene u odobrenju za istraživanje.

Članak 24.

Rudarsko poduzeće i samostalni poduzetnik dužni su u toku istraživanja
podnositi izvješća organu koji je izdao odobrenje o obavljenim istražnim
radovima i rezultatima istraživanja

Članak 25.

Nakon završetka ili trajnog obustavljanja istražnih radova, rudarsko
poduzeće i samostalni poduzetnik dužni su na mjestims na kojima su izvodeni
istražni radovi provesti sve mjere osiguranja kojima se isključuje mogućnost
nastupanja opasnosti za Ijude i imovinu kao i čovjekovu okolinu i o tome
izvijestiti općinski organ uprave nadležan za poslove rudarstva.

Ako organ iz stavka 1. ovoga članka utvrdi da su provedene mjere osiguranja
nakon završetka istražnih radova na mineralne sirovine iz članka 3. točke
1. do 6. ovoga zakona dovoljne, izdat će o tome potvrdu rudarskom poduzeću
odnosno samostalnom poduzetniku i izvijestiti Ministarstvo energetike i
industrije.

Nakon primitka izvješća iz stavka 2. ovoga članka, Ministarstvo energetike
i industrije izdat će rješenje o prestanku važenja odobrenja za istraživanje
i brisanju istražnog prostora iz katastra.

Članak 26.

Ako općinski organ uprave nadležan za poslove rudarstva utvrdi da provedene
mjere osiguranja iz članka 25. stavka 1. ovoga zakona nisu dovoljne, naredit
će rudarskom poduzeću odnosno samostalnom poduzetniku da u određenom roku
otkloni utvrđene nedostatke, a po potrebi da provede i druge mjere osiguranja.

Ako rudarsko poduzeće odnosno samostalni poduzetnik ne postupi po naređenju
iz stavka 1. ovoga članka, općinski organ uprave nadležan za poslove rudarstva
provest će potrebne mjere osiguranja na trošak rudarskog poduzeća odnosno
samostalnog poduzetnika.

Članak 27

Evidenciju i nadzor nad objektima koji su postavljeni radi osiguranja
prema odredbi članka 25. i 26. stavka 1. ovoga zakona vodi nadležni organ
uprave općine na čijem se području ti objekti nalaze.

Članak 28.

Nadležni organ uprave za poslove rudarstva oduzet će odobrenje za istraživanje
mineralne sirovine:

1. ako nisu provedene propisane mjere zaštite na radu i potrebne mjere
za sigurnost ljudi, imovine i zaštitu čovjekove okoline naredene rješenjem
rudarskog inspektora;

2. ako se istražnim radovima ometaju odnosno ugrožavaju drugi rudarski
radovi na istom ili susjednim prostorima ili ako se istražnim radovima
ugrožava buduća eksploatacija mineralne sirovine;

3. ako se pod vidom istražnih radova obavlja eksploatacija mineralnih
sirovina;

4. ako to zahtijevaju interesi obrane Republike;

5. ako se ne započne s istražnim radovima u roku koji je određen u odobrenju
za istraživanje, a nisu nastupile nepredviđene teškoće.

Organ iz stavka 1. ovoga članka može oduzeti odobrenje za istraživanje
mineralne sirovine:

1. ako nije izvršen onaj opseg istražnih radova koji je kao najmanji
određen u odobrenju za istraživanje, a nisu nastupile nepredviđene teškoće;

2. ako rudarsko poduzeće i samostalni poduzetnik koji su kasnije dobili
odobrenje za istraživanje izvode radove kojima ometaju radove rudarskom
poduzeću i samostalnom poduzetniku koji su prije dobili odobrenje za istraživanje;

3. ako rudarsko poduzeće i samostalni poduzetnik istražuju mineralne
sirovine od većeg interesa protivno uvjetima odredenim u prethodnoj suglasnosti
ili protivno uvjetima koje odredi organ uprave iz članka 19. stavka 2.
ovoga zakona;

4. ako rudarsko poduzeće i samostalni poduzetnik, u skladu s izdanim
odobrenjem, u toku istraživanja ne podnesu organu uprave nadležnom za poslove
rudarstva izvješća o obavljenim istražnim radovima i rezultatima istraživanja.

Članak 29.

Ministar energetike i industrije donijet će bliže propise o sadržaju
godišnjeg plana istraživanja o sadržaju zahtjeva za odobrenje istraživanja,
postupku provođenja rasprave za dodjelu odobrenja za istraživanje, načinu
određivanja veličine istražnog prostora, sadržaju odobrenja za istraživanje
te sadržaju i rokovima podnošenja izvješća o istraživanju.

III. EKSPLOATACIJA MINERALNIH SIROVINA

Članak 30.

Za eksploataciju mineralnih sirovina potrebna su odobrenja.

Odobrenja iz stavka 1. ovoga članka jesu:

1. rješenje kojim se odobrava eksploataciono polje;

2. odobrenje za izvodenje rudarskih radova;

3. građevinska dozvola za građenje rudarskih objekata i postrojenja;

4. dozvola za upotrebu rudarskih objekata i postrojenja.

Članak 31

Eksploatacija mineralnih sirovina dozvoljena je samo unutar odobrenog
eksploatacionog polja.

Eksploataciono polje za eksploataciju mineralnih sirovina iz članka
3. točke 1. do 5. ovoga zakona odobrava Ministarstvo energetike i industrije.

Iznimno od odredbe stavka 2. ovoga članka eksploataciono polje za eksploataciju
mineralne sirovine iz članka 3. točke 4. ovoga zakona samostalnom poduzetniku
odobrava općinski organ uprave nadležan za poslove rudarstva u suglasnosti
s Ministarstvom energetike i industrije.

Eksploataciono polje za eksploataciju mineralnih sirovina iz članka
3. točke 6. ovoga zakona odobrava Ministarstvo energetike i industrije
u suglasnosti s Ministarstvom vodoprivrede.

Eksploataciono polje za eksploataciju mineralnih sirovina iz članka
3. točke 7. ovoga zakona odobrava općinski organ uprave nadležan za poslove
rudarstva.

Podaci o odobrenom eksploatacionom polju unose se u katastar eksploatacionih
polja.

Članak 32.

Ako je zahtjev za odobrenje eksploatacionog polja podnijelo rudarsko
poduzeće odnosno samostalni poduzetnik za prostor na kojem je prethodno
obavio istraživanje, odobrenje će se izdati tom poduzeću odnosno samostalnom
poduzetniku ako ispunjavaju propisane uvjete za eksploataciju.

Ako rudarsko poduzeće odnosno samostalni poduzetnik iz stavka 1. ovoga
članka ne ispunjavaju propisane uvjete za eksploataciju, rudarsko poduzeće
odnosno samostalni poduzetnik koji dobije odobrenje za eksploataciono polje
dužan je rudarskom poduzeću odnosno samostalnom poduzetniku koji je obavio
istraživanje mineralnih sirovina nadoknaditi svrhovito uložena sredstva
u istražne radove.

Ako su zahtjev za odobrenje eksploatacionog polja podnijela dva ili
više rudarska poduzeća odnosno samostalna poduzetnika, koji nisu na tom
prostoru Obavljali istraživanje, odobrenje će se izdati onom koji osigurava
najracionalniju eksploataciju mineralnih sirovina.

Članak 33

Nije dozvoljena eksploatacija mineralnih sirovina na prostorima i područjima
na kojima se nalaze objekti iz članka 19. i 20. ovoga zakona.

Ako se radi o mineralnim sirovinama od većeg interesa, organ koji izdaje
odobrenje za eksploataciju, može dozvoliti eksploataciju i na prostorima
odnosno područjima iz stavka 1. ovoga članka uz suglasnost organa uprave
u čiji djelokrug spadaju poslovi koji se odnose na te prostore odnosno
područja, određujući istodobno i mjere koje se moraju poduzeti radi zaštite
tih prostora odnosno područja.

Članak 34.

Za građenje objekata na zemljištu u granicema eksploatacionog polja
mora organ koji izdaje građevinsku dozvolu pribaviti mišljenje rudarskog
poduzeća odnosno samostalnog poduzetnika·koji obavlja eksploataciju mineralnih
sirovina na tom eksploatacionom polju, o mogućnosti građenja objekata s
obzirom na rudarske radove.

Ako veći interes zahtijeva mogu se preko eksploatacionog polja, uz ostavljanje
sigurnosnih stupova mineralne sirovine, izgrađivati javni putovi, željezničke
pruge i druge prometnice, električni vodovi visokog napona i vodoprivredni
objekti.

Prije izrade investicionog programa za objekte iz stavka 2. ovoga članka
investitor je dužan pribaviti mišljenje rudarskog poduzeća ili samostalnog
poduzetnika koji obavlja eksploataciju o najprikladnijem pravcu i položaju
tih objekata na eksploatacionom polju.

Članak 35.

Na osnovi podataka o utvrdenim količinama i kvaliteti mineralnih sirovina
te uvjeta eksploatacije. rudarsko poduzeće i samostalni poduzetnik dužni
su izraditi dugoročni program eksploatacije i godišnje planove izvodenja
rudarskih radova.

Članak 36.

Za izvodenje rudarskih radova te izgradnju objekata i postrojenja iz
članka 8. točke 1. ovoga zakona rudarsko poduzeće i samostalni poduzetnik
dužni su izraditi rudarske projekte.

Rudarski su projekti: glavni rudarski projekt, dopunski rudarski projekt
i pojednostavljeni rudarski projekt.

Izgradnja rudarskih objekata i postrojenja iz članka 8. točke 2, 3,
4. i 5. ovoga zakona izvodi se na osnovi projektne dokumentacije i postupkom
prema propisima o izgradnji objekata.

Članak 37.

Glavni rudarski projekt izrađuje se za izvođenje rudarskih radova na
novom ležištu mineralnih sirovina te za izgradnju rudarskih objekata i
postrojenja iz članka 8. točke 1. ovoga zakona.

Članak 38.

Dopunski rudarski projekt izrađuje se za izvodenje rudarskih radova
i izgradnju objekata i postrojenja iz članka 8. točke 1. ovoga zakona,
ako njihovo izvođenje odnosno izgradnja nije predviđena glavnim rudarskim
projektom.

Dopunski rudarski projekt izraduje se i za bitna odstupanja od glavnog
ili dopunskog rudarskog projekta pri izvođenju rudarskih radova odnosno
pri gradnji objekata i postrojenja iz članka 8. točke 1. ovoga zakona.

Članak 39.

Pojednostavljeni rudarski projekt izrađuje se za nebitna odstupanja
od glavnog odnosno dopunskog rudarskog projekta pri izvođenju rudarskih
radova te izgradnji objekata i postrojenja iz članka 8. točke 1. ovoga
zakona.

Pojednostavljeni rudarski projekt izraduje se i za svaku duboku bušotinu
pri istraživanju mineralnih sirovina, kao i za rekonstrukciju rudarskih
objekata i postrojenja iz članka 8. točke 1. ovoga zakona, ako se tom rekonstrukcijom
bitno ne mijenja koncepcija glavnog ili dopunskog rudarskog projekta.

Članak 40.

Rudarsko poduzeće i samostalni poduzetnik mogu izrađivati rudarske projekte
za svoje potrebe ako raspolažu stručnim radnicima za obavljanje tih poslova.

Rudarsko poduzeće i samostalni poduzetnik mogu izrađivati rudarske projekte
za potrebe drugih poduzeća i samostalnih poduzetnika ako su registrirani
za obavljanje te djelatnosti i raspolažu stručnim radnicima za obavljanje
tih poslova.

Članak 41.

Glavni i dopunski rudarski projekti podliježu posebnoj reviziji u pogledu
rješenja o racionalnom iskorištavanju mineralnih sirovina, te o mjerama
i normativima zaštite na radu, sigurnosti pogona i Ijudi, podzemnih, površinskih
i susjednih objekata.

Reviziju glavnog i dopunskog rudarskog projekta obavlja komisija koju
osniva organ uprave nadležan za poslove rudarstva koji je izdao odobrenje
za eksploataciju.

Troškove komisije iz stavka 2. ovoga članka utvrđuje organ uprave nadležan
za poslove rudarstva koji je osnovao komisiju, a snosi ih rudarsko poduzeće
odnosno samostalni poduzetnik, koji je dostavio projekt na reviziju.

Članak 42.

Za izvođenje rudarskih radova potrebno je odobrenje.

Odobrenje za izvodenje rudarskih radova pri eksploataciji i istraživanju
mineralnih sirovina iz članka 3. točke 1. do 6. ovoga zakona izdaje Ministarstvo
energetike i industrije.

Iznimno od odredbe iz stavka 2. ovoga članka odobrenje za izvođenje
rudarskih radova pri eksploataciji i istraživanju mineralnih sirovina iz
članka 3. točke 4. ovoga zakona samostalnom poduzetniku izdaje općinski
organ uprave nadležan za poslove rudarstva u suglasnosti s Ministarstvom
energetike i industrije.

Odobrenje za izvođenje rudarskih radova pri eksploataciji i istraživanju
mineralnih sirovina iz članka 3. točke 7. ovoga zakona izdaje općinski
organ uprave nadležan za

poslove rudarstva.

Iznimno od odredbi iz stavka 2, 3. i 4. ovoga članka odobrenje za izvođenje
rudarskih radova pri eksploataciji i istraživanju mineralnih sirovina iz
članka 3. ovoga zakona po pojednostavljenom projektu izdaje odgovorna stručna
osoba rudarskog poduzeća ili samostalnog poduzetnika.

Članak 43.

Za građenje rudarskih objekata i postrojenja potrebna je građevinska
dozvola.

Građevinsku dozvolu za građenje rudarskih objekata i postrojenja iz
članka 8. točke 1. i 2. ovoga zakona izdaje Ministarstvo energetike i industrije.

Iznimno od odredbe iz stavka 2. ovoga članka građevinsku dozvolu za
građenje objekata i postrojenja izravno vezanih uz površinsku eksploataciju
mineralnih sirovina iz članka 3. točke 4. samostalnom poduzetniku izdaje
općinski organ uprave nadležan za poslove rudarstva u suglasnosti s Ministarstvom
energetike i industrije.

Građevinsku dozvolu za građenje rudarskih objekata· i postrojenja iz
članka 8. točke 3. ovoga zakona izdaje općinski organ uprave nadležan za
poslove rudarstva.

Građevinsku dozvolu za građenje rudarskih objekata i postrojenja iz
članka 8. točke 4. ovoga zakona izdaje Ministarstvo energetike i industrije.

Iznimno od odredbe iz stavka 5. ovoga članka građevinsku dozvolu za
građenje magistralnih naftovoda i plinovoda izdaje Ministarstvo zaštite
okoliša, prostornog uređenja i graditeljstva.

Građevinsku dozvolu za građenje rudarskih objekata i postrojenja iz
članka 8. točke 5. ovoga zakona izdaje općinski organ uprave nadležan za
poslove graditeljstva.

Iznimno od odredbe iz stavka 2. ovoga članka odobrenje za građenje ili
rekonstrukciju objekata i postrojenja iz članka 8. točke 1. po pojednostavljenom
rudarskom projektu izdaje odgovorna stručna osoba rudarskog poduzeća ili
samostalnog poduzetnika.

Članak 44.

Za mikrolokaciju rudarskih objekata i postrojenja, pri eksploataciji
mineralnih sirovina, potrebno je ishoditi odobrenje nadležnog općinskog
organa.

Za mikrolokaciju rudarskih objekata i postrojenja na moru, morskom dnu
i u koritu unutrašnjih plovnih putova potrebna je suglasnost nadležne lučke
kapetanije odnosno kapetanije pristaništa.

Članak 45.

Rudarsko poduzeće i samostalni poduzetnik dužni su prijaviti početak
izvođenja rudarskih radova odnosno građenja rudarskih objekata i postrojenja
te početak radova na svakoj dubokoj bušotini republičkoj rudarskoj inspekciji,
općinskom organu uprave nadležnom za poslove rudarstva. te organima i organizacijama
za koje je to u odobrenju za eksploataciju određeno, najkasnije 15 dana
prije početka radova.

Članak 46.

Rudarski objekti i postrojenja mogu se početi koristiti odnosno staviti
u pogon nakon što nadležni organ izda dozvolu za upotrebu.

Dozvolu za upotrebu izdaje organ koji je izdao građevinsku dozvolu za
građenje rudarskih objekata i postrojenja.

Izdavanje dozvole za upotrebu rudarskih objekata i postrojenja provodi
se postupkom prema propisima o izgradnji objekata.

Članak 47.

Tipska postrojenja za istraživanje i eksploataciju mineralnih sirovina
mogu se koristiti, u skladu s rješenjima iz rudarskog projekta, prema propisima
o zaštiti pri radu.

Članak 48.

Ako se rad u jamskim pogonima i površinskim kopovima ili u njihovim
dijelovima, ili u pogonima za eksploataciju nafte ili prirodnog plina mora
privremeno prekinuti zbog nepredviđenih okolnosti, rudarsko poduzeće i
samostalni poduzetnik dužni su o tim okolnostima izvijestiti republičku
rudarsku inspekciju najkasnije u roku 24 sata nakon obustave radova.

O privremenoj obustavi radova koja je unaprijed planirana rudarsko pođuzeće
odnosno samostalni poduzetnik dužan je izvijestiti organ iz stavka 1. ovoga
članka 15 dana prije obustave radova.

Prije obustave radova iz stavka 2. ovoga članka, koja će trajati duže
od 15 dana, mora se izvršiti potrebno premjeravanje i moraju se dopuniti
rudarski planovi, te sastaviti zapisnik o uzrocima obustave radova i o
opasnostima koje se mogu pojaviti prilikom ponovnog otvaranja jamskog pogona
ili površinskog kopa, odnosno naftnog i plinskog polja.

Za vrijeme privremene obustave radova glavni jamski prostori moraju
se održavati u takvom stanju da se njima može prolaziti bez opasnosti.

Članak 49.

Ako dode do potpune ili trajne obustave eksploatacije u pojedinim jamskim
pogonima, površinskim kopovima ili naftnom i plinskom polju, rudarsko poduzeće
i samostalni poduzetnik dužni su najkasnije 15 dana prije obustave radova
o tome izvijestiti organ koji je izdao odobrenje za eksploataciju i republičku
rudarsku inspekciju.

O obustavi radova u pojedinim jamskim pogonima ili površinskim kopovima
odlučuje rudarsko poduzeće odnosno samostalni poduzetnik.

Organ koji je izdao odobrenje za eksploataciju može u slučaju obustave
radova iz stavka l. ovoga članka osnovati komisiju koja će na licu mjesta
ispitati razloge za obustavu radova, postojanje rezervi mineralnih sirovina
te njihovu iskorištenost.

Ako komisija iz stavka 3. ovoga članka utvrdi da rezerve mineralne sirovine
nisu iskorištene i da postoji mogućnost dalje eksploatacije, organ koji
je izdao odobrenje za eksploataciju odredit će mjere zaštite preostale
mineralne sirovine.

Članak 50.

Ako rudarsko poduzeće i samostalni poduzetnik prestanu s radom, svi
rudarski planovi i skice, mjeračke knjige i ostala dokumentacija o stanju
rudarskih radova u vrijeme prestanka rada, predaju se na čuvanje organu
koji je izdao odobrenje za eksploataciju.

Organ koji je izdao odobrenje za eksploataciju dužan je dokumentaciju
iz stavka 1. ovoga članka dati na uvid svakom poduzeću ili samostalnom
poduzetniku koji je zainteresiran za obnovu radova na napuštenom eksploatacionom
polju.

Članak 51.

Rudarsko poduzeće i samostalni poduzetnik dužni su u toku izvođenja
i nakon završetka eksploatacionih radova, u skladu s uvjetima uredenja
prostora i projektnog rješenja na osnovi kojeg je odobreno izvođenje rudarskih
radova, izvršiti sanaciju devastiranog zemljišta.

Članak 52.

Kad rudarsko poduzeće i samostalni poduzetnik potpuno ili trajno obustave
eksploatacione radove dužni su na prostoru na kojem su obavljeni eksploatacioni
radovi provesti sve mjere osiguranja kojima će se isključiti nastupanje
opasnosti za ljude, imovinu i zemljište te o tome izvijestiti općinski
organ uprave nadležan za poslove rudarstva.

Ako organ iz stavka l. ovoga članka, po pribavljenom mišljenju organa
nadležnog za prostorno uređenje i zaštitu okoliša, utvrdi da su provedene
mjere osiguranja nakon završetka eksploatacionih radova na mineralne sirovine
iz članka 3. točke l. do 6. ovoga zakona dovoljne, izdat će o tome potvrdu
rudarskom poduzeću odnosno samostalnom poduzetniku i izvijestiti Ministarstvo
energetike i industrije.

Nakon primitka izvješća iz stavka 2. ovoga članka, Ministarstvo energetike
i industrije izdat će rješenje o prestanku važenja odobrenja za eksploataciju
i brisanju eksploatacionog polja iz katastra.

Članak 53.

Ako općinski organ uprave nadležan za poslove rudarstva utvrdi da provedene
mjere osiguranja iz članka 52. stavka l. ovoga zakona nisu dovoljne, naredit
će rudarskom poduzeću odnosno samostalnom poduzetniku da u određenom roku
otkloni utvrđene nedostatke, a po potrebi da provede i druge mjere osiguranja.

Ako rudarsko poduzeće i samostalni poduzetnik ne postupe po naređenju
iz stavka l. ovoga članka općinski organ uprave nadležan za poslove rudsrstva
provest će potrebne mjere osiguranja na trošak rudarskog poduzeća odnosno
samostalnog oduzetnika.

Članak 54.

Odredbe članka 27. ovoga zakona primjenjuju se i na objekte koji su
postavljeni radi osiguranja prema odredbama članka 52. i 53. stavka l.
ovoga zakona.

Članak 55.

Organ koji je izdao odobrenje za eksploataciju mineralnih sirovina oduzet
će odobrenje za eksploataciju:

l. ako se unatoč upozorenja, neracionalno iskorištava ležište mineralne
sirovine;

2. ako se eksploatacijom ugrožava život i zdravlje radnika i drugih
osoba, imovina većeg opsega ili čovjekova okolina, a druge mjere nisu dovoljne
da se to spriječi;

3. ako se, unatoč pismenog upozorenja, ne plaća naknada za eksploataciju
mineralne sirovine;

4. ako se istodobno s eksploatacijom ne obavlja istraživanje mineralne
sirovine radi obnavljanja i održavanja rezervi ;

5. ako se ne otpočne s izvodenjem rudarskih radova i građenjem rudarskih
objekata i postrojenja u roku određenom u odobrenju, osim ako do odgode
nije došlo uslijed više sile.

Članak 56.

Ministar energetike i industrije donijet će bliže propise o sadržaju
zahtjeva za odobrenje eksploatacije mineralnih sirovina, postupku provođenja
javne rasprave za dodjelu eksploatacionog polja i o načinu određivanja
njegove veličine, o sadržaju zahtjeva za dobivanje odobrenja za izvođenje
rudarskih radova i građevinske dozvole za građenje rudarskih objekata i
postrojenja, o sadržaju godišnjeg i dugoročnog programa izvođenja rudarskih
radova na eksploataciji mineralnih sirovina, o sadržaju rudarskih projekata
i postupku njihove revizije, o uvjetima koje moraju ispunjavati poduzeća
i samostalni poduzetnici koji izrađuju rudarske projekte.

IV. REZERVE MINERALNIH SIROVINA

Članak 57.

Rudarsko poduzeće i samostalni poduzetnik dužni su voditi evidenciju
o rezervama mineralnih sirovina.

Rudarsko poduzeće i samostalni poduzetnik dužni su svake godine do 15.
ožujka dostaviti podatke o rezervama mineralnih sirovina sa stanjem na
dan 31. prosinca prethodne godine Ministarstvu energetike i industrije.

Članak 58.

Rezerve mineralnih sirovina razvrstavaju se u klase i kategorije prema
propisima o jedinstvenom načinu utvrđivanja, evidentiranja i prikupljanja
podataka o rezervama mineralnih sirovina i o bilanci tih rezervi.

Ministar energetike i industrije donijet će propise iz stavka 1. ovoga
članka.

Članak 59.

Rudarsko poduzeće i samostalni poduzetnik dužni su prije traženja odobrenja
za dodjelu eksploatacionog polja i svake pete godine nakon dobivenog odobrenja
odnosno rješenja o potvrđivanju rezervi, dostaviti Komisiji za utvrđivanje
rezervi mineralnih sirovina podatke i dokumentaciju o rezervama mineralnih
sirovina s prijedlogom za razvrstavanje u klase i kategorije.

Članak 60.

Komisiju iz članka 59. ovoga zakona osniva i njene članove imenuje ministar
energetike i industrije.

Na osnovi dobivenih podataka i dokumentacije te prijedloga rudarskog
poduzeća ili samostalnog poduzetnika, komisija iz članka 59. ovoga zakona
utvrđuje i ovjerava količine i kvalitetu rezervi mineralnih sirovina i
o tome izdaje rješenje.

Troškove komisije iz stavka 1. ovoga članka snosi rudarsko poduzeće
odnosno samostalni poduzetnik.

Postupak utvrdivanja i ovjere rezervi mineralnih sirovina iz stavka
2. ovoga članka provodi se prema propisima koje će donijeti ministar energetike
i industrije.

V. RUDARSKI PLANOVI I RUDARSKA MJERENJA

Članak 61.

Rudarsko poduzeće i samostalni poduzetnik koji se bave istraživanjem
ili eksploatacijom mineralnih sirovina dužni su na osnovi mjerenja izrađivati
i dopunjavati planove odnosno karte iz kojih se može utvrditi stanje rudarskih
radova i rudarskih objekata i njihov međusobni položaj, te položaj rudarskih
radova i rudarskih objekata u odnosu na stare rudarske radove i objekte,
kao i u odnosu na druge objekte i vode na površini.

Članak 62.

Rudarsko poduzeće i samostalni poduzetnik koji se bave istraživanjem
ili eksploatacijom mineralnih sirovina moraju imati:

1. situacioni nacrt istražnog prostora odnosno eksploatacionog polja;

2. geološku kartu istražnog prostora odnosno eksploatacionog polja i
njegove okoline te karakteristične geološke profile.

Rudarsko poduzeće i samostalni poduzetnik iz stavka 1. ovoga članka
mora imati i druge planove koje prema potrebi određuje Ministarstvo energetike
i industrije.

Članak 63.

Rudarsko poduzeće i samostalni poduzetnik dužni su o svim izvršenim
mjerenjima voditi ovjerene mjeračke knjige.

Mjeračke knjige ovjeravaju se prema propisima o ovjeravanju poslovnih
knjiga.

Situacioni nacrt eksploatacionog polja i rudarska mjerenja na osnovi
kojih se izrađuju rudarski planovi moraju biti priključeni na državnu izmjeru.

VI. KATASTAR ISTRAŽNIH PROSTORA I EKSPLOATACIONIH POLJA

Članak 64.

Organ koji izdaje odobrenje za istraživanje odnosno eksploataciju mineralnih
sirovina dužan je voditi katastar odobrenih istražnih prostora i katastar
odobrenih eksploatacionih polja.

Organ koji izdaje odobrenje dužan je pored katastra iz stavka 1. ovoga
članka voditi i evidenciju o svim traženim istražnim prostorima, zbirku
isprava te popis rudarskih poduzeća ili samostalnih poduzetnika kojima
su izdana odobrenja za istražavanje odnosno popis rudarskih poduzeća i
samostalnih poduzetnika kojima su izdana odobrenja za eksploataciju mineralnih
sirovina.

Članak 65.

Ministar energetike i industrije donijet će bliže propise o katastru
odobrenih istražnih prostora i katastru odobrenih eksploatacionih polja,
o načinu vođenja evidencije o traženim istražnim prostorima te o načinu
vođenja zbirke isprava i popisa rudarskih poduzeća i samostalnih poduzetnika
kojima su izdana odobrenja za istraživanje ili eksploataciju mineralnih
sirovina.

VII. STRUČNA SPREMA RADNIKA ZA OBAVLJANJE ODREĐENIH POSLOVA

Članak 66.

Poslove i zadatke stručnog rukovođenja pri izvođenju rudarskih radova,
izrade i revizije rudarskih projekata, izrade dokumentacije o rezervama
mineralnih sirovina, obavljanja nadzora, samostalnog obavljanja rudarskih
mjerenja, samostalnog rukovanja eksplozivnim sredstvima, te druge poslove
pri istraživanju i eksploataciji mineralnih sirovina mogu obavljati radnici
koji u pogledu stupnja i vrste stručne spreme te radnog iskustva ispunjavaju
propisane uvjete i koji su položili stručni ispit.

Članak 67.

Rudarsko poduzeće dužno je svojim općim aktom, a samostalni poduzetnik
kolektivnim ugovorom utvrditi obavezu stručnog usavršavanja i provjeru
stručne osposobljenosti za radnike koji rade na poslovima za koje je prema
odredbama ovoga zakona propisana stručna sprema i radno iskustvo.

Ministar energetike i industrije uz suglasnost ministra prosvjete i
kulture propisat će uvjete iz članka 66. ovoga zakona, te način polaganja
stručnog ispita i provjere stručne osposobljenosti.

VIII. ZAŠTITNE MJERE

Članak 68.

Rudarska poduzeća i samostalni poduzetnici provode zaštitu na radu prema
odredbama ovoga zakona i propisima o zaštiti na radu.

Članak 69.

Pri izvođenju rudarskih radova rudarsko poduzeće i samostalni poduzetnik
dužni su poduzeti i mjere potrebne za zaštitu života i zdravlja ljudi i
zaštitu imovine prema važečim propisima.

Ovlaštenici i vlasnici zemljišta i objekata na eksploatacionom polju
i ostali građani, pri kretanju i radu na eksploatacionom polju, dužni su
pridržavati se mjera zaštite i uputstava rudarskog poduzeća i samostalnog
poduzetnika.

Članak 70.

Rudarsko poduzeće i samostalni poduzetnik prema svojim specifičnim prilikama,
organiziraju službu spasavanja i vatrogasnu jedinicu i opskrbljuju ih potrebnom
opremom.

Poslove odnosno radne zadatke ekipe za spasavanje i vatrogasne jedinice
obavljaju radnici koji su za te poslove posebno osposobljeni.

Članak 71.

Ako za potrebe rudarskog poduzeća i samostalnog poduzetnika rudarske
radove izvodi jedno ili više drugih poduzeća i samostalnih poduzetnika,
prije početka radova radnici tih poduzeća i samostalnih poduzetnika moraju
se upoznati s propisima i mjerama zaštite na radu, te opasnostima koje
mogu nastati u toku izvođenja radova.

Poduzeće i samostalni poduzetnik iz stavka 1. ovoga članka pri izvođenju
rudarskih radova dužni su postupiti po odredbama ovoga zakona.

Nadzor nad provođenjem propisanih tehničkih normativa i mjera zaštite
na radu, pored odgovornih radnika poduzeća i samostalnog poduzetnika koji
izvode radove, obavljaju i za to posebno određeni radnici rudarskog poduzeća
i samostalnog poduzetnika za čije potrebe se ti radovi izvode.

Međusobni odnosi poduzeća i samostalnih poduzetnika iz stavka 1. i 3.
ovoga članka uređuju se ugovorom.

Članak 72.

Svaki radnik u rudarskom poduzeću i kod samostalnog poduzetnika dužan
je pridržavati se propisanih tehničkih normativa, mjera zaštite na radu
i zaštite od požara. Poslovodni organ u rudarskom poduzeću, samostalni
poduzetnik i druge osobe odgovorne za izvodenje rudarskih radova odredene
općim aktom o mjerame zaštite na radu, kao i radnici koji obavljaju nadzor
nad zaštitom na radu, imaju pravo privremeno udaljiti od obavljanja poslova
odnosno radnih zadataka radnika koji je izvršio povredu neke od propisanih
mjera kojima se ugrožava osobna i kolektivna sigurnost.

Članak 73.

Svaki radnik u rudarskom poduzeću i kod samostalnog poduzetnika dužan
je odmah najkračim putem izvijestiti odgovornog radnika o svakoj pojavi
opasnosti pri izvođenju rudarskih radova, a naročito o pojavi eksplozivnih,
zagušljivih i otrovnih plinova, o provali vode, pojavi vatre, gorskom udaru,
nekontroliranoj erupciji nafte ili prirodnog plina te o drugim pojavama
koje mogu ugroziti sigurnost ljudi i imovine.

O pojavama iz stavka 1. ovoga članka rudarsko poduzeće i samostalni
poduzetnik dužni su odmah najkračim putem izvijestiti republičku rudarsku
inspekciju.

Članak 74.

Rudarsko poduzeće i samostalni poduzetnik dužni su odmah najkračim putem
izvijestiti republičku rudarsku inspekciju i policijsku stanicu na području
općine o svakom smrtnom slučaju, grupnoj povredi, težoj povredi na radu
i o svakom drugom udesu.

IX. RUDARSKA INSPEKCIJA

Članak 75.

Nadzor nad izvršavanjem odredaba ovoga zakona i propisa donesenih na
osnovi njega, propisa o tehničkim normativima, o zaštiti na radu, o sigurnosti
ljudi i imovine, o zaštiti od požara pri izvođenju podzemnih rudarskih
radova, o standardima, te propisima o zaštiti čovjekove okoline obavlja,
prema posebnom zakonu, republička rudarska inspekcija.

X. KAZNENE ODREDBE

Članak 76.

Novčanom kaznom od 50.000 do 250.000 dinara kaznit će se za privredni
prijestup rudarsko poduzeće i druga pravna osoba:

I. ako obavlja istraživanje mineralnih sirovina bez odobrenja (članak
16. stavak 1);

2. ako obavlja eksploataciju mineralnih sirovina bez odobrenja (članak
30. stavak 1);

3. ako obavlja eksploataciju mineralnih sirovina izvan eksploatacionog
polja (članak 31. stavak 1);

4. ako eksploatira mineralne sirovine na prostoru odnosno području na
kojem eksploatacija nije dozvoljena (članak 33. stavak 1); ·

5. ako izvodi rudarske radove bez odobrenja (članak 42. stavak 1);

6. ako gradi rudarske objekte bez građevinske dozvole (članak 43. stavak
1);

7. ako pusti u rad rudarske objekte i postrojenja bez dozvole za upotrebu
(članak 46. stavak 1);

8. ako nakon završetka ili trajne obustave eksploatacionih radova ne
izvrši potrebne mjere osiguranja ili ako u toku izvođenja ili završetka
eksploatacionih radova ne izvrši sanaciju devastiranog zemljišta (članak
51).

Za privredni prijestup iz stavka 1. ovoga članka kaznit će se i odgovorna
osoba u rudarskom poduzeću i drugoj pravnoj osobi novčanom kaznom od 5.000
do 25.000 dinara.

Članak 77.

Novčanom kaznom od 20.000 do 150.000 dinara kaznit će se za privredni
prijestup rudarsko poduzeće i druga pravna osoba:

1. ako obavlja istraživanje izvan istražnog prostora (članak 18. stavak
1);

2. ako istražuje mineralne sirovine na prostoru odnošno području na
kojem istraživanje nije dozvoljeno ili ako istražuje mineralne sirovine
od većeg interesa bez prethodne suglasnosti nadležnog organa odnosno protivno
datim uvjetima (članak 19. i 20. stavak 1); .

3. ako pri istražnim radovima vadi veću količinu mineralnih sirovina
od one koja je navedena u odobrenju za istraživanje (članak 23);

4. ako ne podnese izvješće o izvršenim istražnim radovima i o rezultatima
istraživanja u odredenom roku ili ako nakon završetka ili trajnog obustavljanja
istražnih ili eksploatacionih radova ne podnese izvješće nadležnom organu
sa svom dokumentacijom o rezultatima istraživanja odnosno svom dokumentacijom
o stanju rudarskih radova (članak 24. i 50. stavak 1);

5. ako nakon završetka ili trajnog obustavljanja istražnih radova ne
izvrši potrebne mjere osiguranja (članak 25. stavak 1);

6. ako ne izradi dugoročni program odnosno godišnji plan radova, te
ako na osnovi mjerenja ne izradi ili ne dopuni planove odnosno karte iz
kojih se može utvrditi stanje rudarskih radova i rudarskih objekata i njihov
međusobni položaj (članak 35. i 61);

7. ako rudarske radove ne izvodi u skladu s odobrenjem, a rudarske objekte
i postrojenja ne gradi ·u skladu s građevinskom dozvolom (članak 42. stavak
1. i članak 43. stavak 1);

8. aka ne vodi evidenciju o rezervama mineralnih sirovina, ili ako ne
dostavi u propisanom roku podatke o rezervama Ministarstvu energetike i
industrije (članak 57);

9. ako ne izradi dokumentaciju o rezervama mineralnih sirovina ili ju
ne dostavi u propisanom roku komisiji za utvrđivanje rezervi mineralnih
sirovina (članak 59).

Za privredni prijestup iz stavka 1. ovoga članka kaznit će se i odgovorna
osoba u rudarskom poduzeću i drugoj pravnoj osobi novčanom kaznom od 3.000
do 20.000 dinara.

Članak 78.

Novčanom kaznom od 10.000 do 100.000 dinara kaznit će se za prekršaj
rudarsko poduzeće i druga pravna osoba:

1. ako ne prijavi u određenom roku početak i završetak istražnih radova
i početak izvođenja rudarskih radova odnosno građenja rudarskih objekata
i postrojenja (članak 21. i 45);

2. ako za mikrolokaciju rudarskogobjekta i postrojenja ne ishodi odobrenje
(članak 22. i 44);

3. ako najkasnije u roku 24 sata nakon obustave radova ne izvijesti
·republičku rudarsku inspekciju da se rad u jamskim pogonima ili površinskim
kopovima ili u njihovim dijelovima ili u pogonima za eksploataciju nafte
ili prirodnog plina, mora privremeno prekinuti zbog nepredviđenih okolnosti,
ili ako u roku 15 dana prije privremene obustave radova koja je unaprijed
planirana ne izvijesti republičku rudarsku inspekciju o obustavi radova,
ili ako najkasnije I5 dana prije potpune i trajne obustave eksploatacije
u pojedinim jamskim pogonima ili površinskim kopovima o tome ne izvijesti
organ koji je izdao odobrenje za eksploataciju i republičku rudarsku inspekciju
te lučku kapetaniju odnosno kapetaniju pristaništa ako se eksploatacija
obavlja na plovnom putu (članak 48. stavak 1. i 2. te članak 49. stavak
1);

4. ako na poslove i zadatke vršenja nadzora i rukovođenja rasporedi
radnike koji ne ispunjavaju uvjete iz članka 66. ovoga zakona.

Za prekršaj iz stavka 1. ovoga članka kaznit će se i odgovorna osoba
u rudarskom poduzeću i drugoj pravnoj osobi novčanom kaznom od 2.000 do
10.000 dinara.

Članak 79.

Novčanom kaznom od 20.000 do 150.000 dinara kaznit će se za prekršaj
samostalni poduzetnik i građanin:

1. ako obavlja istraživanje mineralnih sirovina bez odobrenja (članak
16. stavak 1);

2. ako obavlja eksploataciju mineralnih sirovina bez odobrenja (članak
30. stavak 1);

3. ako obavlja eksploataciju mineralnih sirovina izvan eksploatacionog
polja (članak 31. stavak 1);

4. ako eksploatira mineralne sirovine na prostoru odnosno području na
kojem eksploatacija nije dozvoljena (članak 33. stavak 1);

5. ako izvodi rudarske radove bez odobrenja (članak 42. stavak 1 );

6. ako gradi rudarske objekte bez građevinske dozvole (članak 43. stavak
1);

7. ako pusti u rad rudarske objekte, postrojenja i uređaje bez dozvole
za upotrebu (članak 46. stavak 1);

8. ako nakon završetka ili trajne obustave eksploatacionih radova ne
izvrši potrebne mjere osiguranja ili ako u toku izvođenja ili završetka
eksploatacionih radova ne izvrši sanaciju devastiranog zemljišta (članak
51).

Članak 80.

Novčanom kaznom od 10.000 do 100.000 dinara kazn.it će se za prekršaj
samostalni poduzetnik:

1. ako obavlja istraživanja izvan istražnog prostora (članak 18. stavak
1);

2. ako istražuje mineralne sirovine na prostoru odnosno području na
kojem istraživanje nije dozvoljeno ili ako istražuje mineralne sirovine
od većeg interesa bez prethodne suglasnosti nadležnog organa odnosno protivno
datim uvjetima (članak 19. i 20. stavak 1);

3. ako pri istražnim radovima vadi veću količinu mineralnih sirovina
od one koja je navedena u odobrenju za istraživanje (članak 23);

4. ako ne podnese izvješće o izvršenim istražnim radovima i o rezultatima
istraživanja u odredenom roku ili ako nakon završetka ili trajnog obustavljanja
istražnih ili eksploatacionih radova ne podnese izvješće nadležnom organu
sa svom dokumentacijom o rezultatima istraživanja odnosno svom dokumentacijom
o stanju rudarskih radova (članak 24. i 50. stavak 1);

5. ako nakon završetka ili trajnog obustavljanja istražnih radova ne
izvrši potrebne mjere ošiguranja (članak 25. stavak 1 );

6. ako ne izradi dugoročni program odnosno godišnji plan radova, te
eko na osnovi mjerenja ne zradi ili ne dopuni planove odnosno karte iz
kojih se može utvrditi stanje rudarskih radova i rudarskih objekata i njihov
međusobni položaj (članak 35. i 61);

7. ako rudarske radove ne izvodi u skladu s odobrenjem, a rudarske objekte
i postrojenja ne gradi u skladu s građevinskom dozvolom (članak 42. stavak
1. i članak 43. stavak 1 );

8. ako ne vodi evidenciju o rezervama mineralnih sirovina, ili ako ne
dostavi u propisanom roku podatke o rezervama Ministarstvu energetike i
industrije (članak 57);

9. ako ne izradi dokumentaciju o rezervama mineralnih sirovina ili ju
ne dostavi u propisanom roku komisiji za utvrdivanje rezervi mineralnih
sirovina (članak 59).

Članak 81.

Novčanom kaznom od 7.000 do 50.000 dinara kaznit će se za prekršaj samostalni
poduzetnik:

1. ako ne prijavi u određenom roku početak i završetak istražnih radova
i početak izvođenja rudarskih radova odnosno građenja rudarskih objekata
i postrojenja (članak 21. i 45);

2. ako za mikrolokaciju rudarskog objekta i postrojenja ne ishodi odobrenje
(članak 22. i 44);

3. ako najkasnije u roku 24 sata nakon obustave radova ne izvijesti
republičku rudarsku inspekciju da se rad u jamskim pogonima ili površinskim
kopovima ili u njihovim dijelovima ili u pogonima za eksploataciju nafte
ili prirodnog plina, mora privremeno prekinuti zbog nepredviđenih okolnosti,
ili ako u roku 15 dana prije privremene obustave radova koja je unaprijed
planirana ne izvijesti republičku rudarsku inspekciju o obustavi radova,
ili ako najkasnije 15 dana prije potpune i trajne obustave eksploatacije
u pojedinim jamskim pogonima ili površinskim kopovima o tome ne izvijesti
organ koji je izdao odobrenje za eksploataciju i republičku rudarsku inspekciju
te lučku kapetaniju odnosno kapetaniju pristaništa ako se eksploatacija
obavlja na plovnom putu (članak 48. stavak 1. i 2. te članak 49. stavak
1);

4. ako na poslove i zadatke vršenja nadzora i ·rukovođenja rasporedi
radnike koji ne ispunjavaju uvjete iz članka 66. ovoga zakona.

Članak 82.

Za privredne prijestupe i prekršaje propisane ovim zakonom izreći će
se uz novčanu kaznu i mjera oduzimanja imovinske koristi ostvarene prijestupom
odnosno prekršajem.

XI. PRELAZNE I ZAVRŠNE ODREDBE

Članak 83.

Mjesne zajednice koje su dobile odobrenje za eksploataciju određenih
mineralnih sirovina po propisima koji su važili do stupanja na snagu ovoga
zakona, a po odredbama ovoga zakona nemaju pravo da se bave eksploatacijom
mineralnih sirovina, mogu se baviti eksploatacijom tih mineralnih sirovina
do roka određenog u odobrenju, ali najduže godinu dana od stupanja na snagu
ovoga zakona.

Članak 84.

Radnici, koji obavljaju poslove i zadatke nadzora ili rukovođenja u
rudarskim poduzećima koja se bave istraživanjem ili eksploatacijom mineralnih
sirovina iz članka 3. točke 7. ovoga zakona, a ne ispunjavaju uvjete iz
članka 66. ovoga zakona, mogu i nadalje obavljati poslove i zadatke na
kojima su se zatekli na dan 1. lipnja 1983. godine, ako su imali najmanje
10 godina radnog iskustva na tim poslovima i zadacima.

Članak 85.

Ministar energetike i industrije donijet će propise iz članka 29, 5.i
58. stavka 2, članka 60. stavka 4, članka 65. i 67. stavka 2. ovoga zakona
u roku šest mjeseci od dana

njegova stupanja na snagu.

Članak 86.

Do donošenja novih propisa iz članka 85. ovoga zakona ostaju na snazi:

1. odredbe članka 157. stavka 1. Zakona o rudarstvu (" Narodne
novine", br. 19/83);

2. odredbe članka 115, do 124. Zakona o rudarstvu ("Narodne novine",
br. 18I75);

3. Pravilnik o postupku revizije rudarskih projekata ("Narodne
novine", br. 23/84);

4. Pravilnik o sadržaju dugoročnog programa i rudarskih projekata za
istraživanje i eksploataciju čvrstih mineralnih sirovina ("Narodne
novine", br. 23/84);

5. Pravilnik o katastru istražnih prostora i eksploatacionih polja,
te o načinu vođenja evidencije, zbirke isprava i popisa rudarskih organizacija
("Narodne novine", br. 23/84).

Članak 87.

Danom stupanja na snagu ovoga zakona prestaje važiti Zakon o rudarstvu
("Narodne novine", br. 19/83), kao i isključuje se od primjene
na teritoriju Republike Hrvatske odredba članka 19. Zakona o stranim ulaganjima
("Službeni list SFRJ", br. 77/88).

Članak 88.

Ovaj zakon stupa na snagu osmoga dana od dana objave u "Narodnim
novinama".

Klasa: 310-04/90-01/03

Zagreb, 31: svibnja 1991.

SABOR REPUBLIKE HRVATSKE

Predsjednik Sabora

**dr. Žarko Domljan, v. r.**

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

Zakon, NN 27/1991-752